আলহামদুলিল্লাহ! আমাদের দেশে অনেক মসজিদেই কিয়ামুল লাইল (তাহাজ্জুদ) নামাজ জামাতের সাথে আদায়ের সুযোগ রয়েছে। মসজিদ কমিটি হাফেজদের মাধ্যমে কোথাও এক খতম, কোথাও দুই খতম, আবার কোথাও তিন খতম কুরআনুল কারিম নামাজে তিলাওয়াত শুনার ব্যবস্থা রেখেছেন। এ ক্ষেত্রে ঢাকা শহরের উল্লেখযোগ্য মসজিদগুলো হলো- জাতীয় মসজিদ বায়তুল মুকাররম, গাউছুল আজম জামে মসজিদ, মহাখালী, শ্যামলী শাহী মসজিদ, শাহজাহানপুর, রাজারবাগ ইত্যাদি। সুতরাং রমজানে কিয়ামুল লাইল পালনের মোক্ষম সুযোগকে কোনোক্রমেই হাতছাড়া করা যাবে না।